b'\n_START_ARTICLE_\nKauttuan paperitehdas\n_START_PARAGRAPH_\nKauttuan paperitehdas on Eurassa sijaitseva paperitehdas. Sen omistaa japanilaiseen Nippon Paper Industriesiin kuuluva Jujo Thermal. Aiemmin koko tehdas oli Ahlstr\xc3\xb6min omistuksessa ja vuoteen 2015 saakka Ahlstrom Tampere Oy:ll\xc3\xa4 oli Kauttuan paperitehtaalla yksi paperikone ja Jujo Thermal Oy:ll\xc3\xa4 kaksi paperikonetta. Ahlstromin paperikone suljettiin juhannusviikolla 2015. Kauttuan paperitehtaan tuotantokapasiteetti on yhteens\xc3\xa4 noin 82 000 tonnia erikoispapereita. Tehtaalla ty\xc3\xb6skentelee yhteens\xc3\xa4 noin 309 henkil\xc3\xb6\xc3\xa4. Ty\xc3\xb6ntekij\xc3\xb6it\xc3\xa4 edustaa Paperiliiton Kauttuan osasto n:o 7 r.y.\n_START_SECTION_\nHistoria\n_START_PARAGRAPH_\nPaperinvalmistus Kauttualla alkoi vuonna 1907. Tiilisen tehdasrakennuksen suunnitteli porilainen arkkitehtitoimisto Fagerholm & Nordman._NEWLINE__NEWLINE_Paperitehdas teki laajaa yhteisty\xc3\xb6t\xc3\xa4 Ahlstr\xc3\xb6min omistaman Euran Paperi nimisen jalostustehtaan kanssa. Jalostustehtaan er\xc3\xa4s t\xc3\xa4rkeimmist\xc3\xa4 tuotteista oli Neuvostoliittoon toimitettu vahattu karamellipaperi, jonka raakapaperi tehtiin Kauttuan paperitehtaalla. Karamellipaperin valmistus paperitehtaalla aloitettiin vuonna 1944 ja loppui se kun PK3 tuhoutui vuonna 1993._NEWLINE__NEWLINE_Taidepainopaperi Kaubelart oli Suomen ensimm\xc3\xa4inen p\xc3\xa4\xc3\xa4llystetty kiilt\xc3\xa4v\xc3\xa4 paperi, josta tuli my\xc3\xb6hemmin hyv\xc3\xa4n laadun standardi p\xc3\xa4\xc3\xa4llystetyille papereille._NEWLINE__NEWLINE_L\xc3\xa4mp\xc3\xb6herk\xc3\xa4n paperin tuottajana Kauttuan paperitehdas on ainoa tuotantolaitos Pohjoismaissa._NEWLINE__NEWLINE_Tehtaille on my\xc3\xb6s rautatieyhteys, mutta rautatiekuljetukset on lopetettu ja osa rataa purettu viennin p\xc3\xa4\xc3\xa4tytty\xc3\xa4 Neuvostoliittoon.'